
[bookmark: TextBodyBegin]Europa-Parlamentet,
–	der henviser til Kommissionens gennemførelsesafgørelse (EU) 2026/1417 af 29. juni 2026 om forlængelse af tilladelsen til markedsføring af produkter, der indeholder, består af eller er fremstillet af genetisk modificeret NK603 × T25-majs, i henhold til Europa-Parlamentets og Rådets forordning (EF) nr. 1829/2003[footnoteRef:2], [2:  	EUT L, 2026/1417, 3.7.2026, ELI: http://data.europa.eu/eli/dec_impl/2026/1417/oj.] 

–	der henviser til Europa-Parlamentets og Rådets forordning (EF) nr. 1829/2003 af 22. september 2003 om genetisk modificerede fødevarer og foderstoffer[footnoteRef:3], særlig artikel 11, stk. 3, og artikel 23, stk. 3, [3:  	EUT L 268 af 18.10.2003, s. 1, ELI: http://data.europa.eu/eli/reg/2003/1829/oj.] 

[bookmark: _Hlk219206484]–	der henviser til afstemningen i Den Stående Komité for Planter, Dyr, Fødevarer og Foder, jf. artikel 35 i forordning (EF) nr. 1829/2003, den 27. april 2026, som ikke mundede ud i en udtalelse, og til afstemningen i appeludvalget den 2. juni 2026, som heller ikke mundede ud i en udtalelse,
–	der henviser til artikel 11 i Europa-Parlamentets og Rådets forordning (EU) nr. 182/2011 af 16. februar 2011 om de generelle regler og principper for, hvordan medlemsstaterne skal kontrollere Kommissionens udøvelse af gennemførelsesbeføjelser[footnoteRef:4], [4:  	EUT L 55 af 28.2.2011, s. 13, ELI: http://data.europa.eu/eli/reg/2011/182/oj.] 

–	der henviser til den udtalelse, der blev vedtaget af Den Europæiske Fødevaresikkerhedsautoritet (EFSA) den 29. oktober 2025 og offentliggjort den 27. november 2025[footnoteRef:5], [5:  	Videnskabelig udtalelse fra EFSA's Ekspertpanel for Genetisk Modificerede Organismer om vurdering af genetisk modificeret NK603 × T25-majs (ansøgning GMFF‐2023‐21252), EFSA Journal 2025, 23(11):e9745, https://doi.org/10.2903/j.efsa.2025.9745.] 

–	der henviser til sine tidligere beslutninger med indsigelse mod tilladelse af genetisk modificerede organismer ("GMO'er")[footnoteRef:6], [6:  	Parlamentet vedtog i sin 8. valgperiode 36 beslutninger og i sin 9. valgperiode 38 beslutninger, hvori det gjorde indsigelse mod tilladelse af GMO'er. Endvidere har Parlamentet i sin 10. valgperiode vedtaget følgende beslutninger:
 –	Europa-Parlamentets beslutning af 26. november 2024 om Kommissionens gennemførelsesafgørelse (EU) 2024/2628 om forlængelse af tilladelse til markedsføring af produkter, der indeholder, består af eller er fremstillet af genetisk modificeret MON 89034 × 1507 × NK603-majs, i henhold til Europa-Parlamentets og Rådets forordning (EF) nr. 1829/2003 (EUT C, C/2025/1797, 4.4.2025, ELI: http://data.europa.eu/eli/C/2025/1797/oj)
 –	Europa-Parlamentets beslutning af 26. november 2024 om Kommissionens gennemførelsesafgørelse (EU) 2024/2627 om tilladelse til markedsføring af produkter, der indeholder, består af eller er fremstillet af genetisk modificeret COT102-bomuld, i henhold til Europa-Parlamentets og Rådets forordning (EF) nr. 1829/2003 (EUT C, C/2025/1798, 4.4.2025, ELI: http://data.europa.eu/eli/C/2025/1798/oj)
 –	Europa-Parlamentets beslutning af 26. november 2024 om Kommissionens gennemførelsesafgørelse (EU) 2024/2629 om forlængelse af tilladelse til markedsføring af produkter, der indeholder, består af eller er fremstillet af genetisk modificeret MON 89034 × 1507 × MON 88017 × 59122-majs og otte af dens underkombinationer, i henhold til Europa-Parlamentets og Rådets forordning (EF) nr. 1829/2003 (EUT C, C/2025/1799, 4.4.2025, ELI: http://data.europa.eu/eli/C/2025/1799/oj)
 –	Europa-Parlamentets beslutning af 26. november 2024 om Kommissionens gennemførelsesafgørelse (EU) 2024/1828 om forlængelse af tilladelsen til markedsføring af foderstoffer, der indeholder, består af og af fødevarer og foderstoffer, der er fremstillet af genetisk modificeret MON 810-majs, i henhold til Europa-Parlamentets og Rådets forordning (EF) nr. 1829/2003, og om ophævelse af Kommissionens gennemførelsesafgørelse (EU) 2017/1207 (EUT C, C/2025/1800, 4.4.2025, ELI: http://data.europa.eu/eli/C/2025/1800/oj)
 –	Europa-Parlamentets beslutning af 26. november 2024 om Kommissionens gennemførelsesafgørelse (EU) 2024/1822 om tilladelse til markedsføring af produkter, der indeholder, består af eller er fremstillet af genetisk modificeret DP915635-majs, i henhold til Europa-Parlamentets og Rådets forordning (EF) nr. 1829/2003 (EUT C, C/2025/1801, 4.4.2025, ELI: http://data.europa.eu/eli/C/2025/1801/oj)
 –	Europa-Parlamentets beslutning af 26. november 2024 om Kommissionens gennemførelsesafgørelse (EU) 2024/1826 om tilladelse til markedsføring af produkter, der indeholder, består af eller er fremstillet af genetisk modificeret DP23211-majs, i henhold til Europa-Parlamentets og Rådets forordning (EF) nr. 1829/2003 (EUT C, C/2025/1802, 4.4.2025, ELI: http://data.europa.eu/eli/C/2025/1802/oj)
 –	Europa-Parlamentets beslutning af 26. november 2024 om Kommissionens gennemførelsesafgørelse (EU) 2024/2618 om tilladelse til markedsføring af produkter, der indeholder, består af eller er fremstillet af genetisk modificeret DP202216-majs, i henhold til Europa-Parlamentets og Rådets forordning (EF) nr. 1829/2003 (EUT C, C/2025/1803, 4.4.2025, ELI: http://data.europa.eu/eli/C/2025/1803/oj)
–	Europa-Parlamentets beslutning af 26. november 2024 om udkast til Kommissionens gennemførelsesafgørelse om tilladelse til markedsføring af produkter, der indeholder, består af eller er fremstillet af genetisk modificeret MON 94804-majs, i henhold til Europa-Parlamentets og Rådets forordning (EF) nr. 1829/2003 (EUT C, C/2025/1804, 4.4.2025, ELI: http://data.europa.eu/eli/C/2025/1804/oj)
–	Europa-Parlamentets beslutning af 12. februar 2025 om udkast til Kommissionens gennemførelsesafgørelse om tilladelse til markedsføring af produkter, der indeholder, består af eller er fremstillet af genetisk modificeret DP910521-majs, i henhold til Europa-Parlamentets og Rådets forordning (EF) nr. 1829/2003 (EUT C, C/2025/2246, 29.4.2025, ELI: http://data.europa.eu/eli/C/2025/2246/oj)
–	Europa-Parlamentets beslutning af 12. februar 2025 om udkast til Kommissionens gennemførelsesafgørelse om tilladelse til markedsføring af produkter, der indeholder, består af eller er fremstillet af genetisk modificeret MON 95275-majs, i henhold til Europa-Parlamentets og Rådets forordning (EF) nr. 1829/2003 (EUT C, C/2025/2247, 29.4.2025, ELI: http://data.europa.eu/eli/C/2025/2247/oj)
–	Europa-Parlamentets beslutning af 8. maj 2025 om udkast til Kommissionens gennemførelsesafgørelse om tilladelse til markedsføring af produkter, der indeholder, består af eller er fremstillet af genetisk modificeret MON 87705 × MON 87708 × MON 89788-sojabønne, i henhold til Europa-Parlamentets og Rådets forordning (EF) nr. 1829/2003 (EUT C, C/2026/586, 24.2.2026, ELI: http://data.europa.eu/eli/C/2026/586/oj)
–	Europa-Parlamentets beslutning af 8. oktober 2025 om Kommissionens gennemførelsesafgørelse (EU) 2025/1898 af 22. september 2025 om tilladelse til markedsføring af produkter, der indeholder, består af eller er fremstillet af genetisk modificeret DP51291-majs, i henhold til Europa-Parlamentets og Rådets forordning (EF) nr. 1829/2003 (EUT C, C/2026/1523, 15.4.2026, ELI: http://data.europa.eu/eli/C/2026/1523/oj)
–	Europa-Parlamentets beslutning af 25. november 2025 om udkast til Kommissionens gennemførelsesafgørelse om tilladelse til markedsføring af produkter, der indeholder, består af eller er fremstillet af genetisk modificeret DAS1131-majs, i henhold til Europa-Parlamentets og Rådets forordning (EF) nr. 1829/2003 (EUT C, C/2026/1703, 24.4.2026, ELI: http://data.europa.eu/eli/C/2026/1703/oj)
–	Europa-Parlamentets beslutning af 25. november 2025 om udkast til Kommissionens gennemførelsesafgørelse om forlængelse af tilladelsen til markedsføring af produkter, der indeholder, består af eller er fremstillet af genetisk modificeret MON 88913-bomuld (MON-88913-8), i henhold til Europa-Parlamentets og Rådets forordning (EF) nr. 1829/2003 (EUT C, C/2026/1704, 24.4.2026, ELI: http://data.europa.eu/eli/C/2026/1704/oj)
–	Europa-Parlamentets beslutning af 25. november 2025 om udkast til Kommissionens gennemførelsesafgørelse om forlængelse af tilladelsen til markedsføring af produkter, der indeholder, består af eller er fremstillet af genetisk modificeret MON 88302-raps, i henhold til Europa-Parlamentets og Rådets forordning (EF) nr. 1829/2003 (EUT C, C/2026/1705, 24.4.2026, ELI: http://data.europa.eu/eli/C/2026/1705/oj)
–	Europa-Parlamentets beslutning af 25. november 2025 om Kommissionens gennemførelsesafgørelse om forlængelse af tilladelse til markedsføring af produkter, der indeholder, består af eller er fremstillet af genetisk modificeret MON 87708-sojabønne, i henhold til Europa-Parlamentets og Rådets forordning (EF) nr. 1829/2003 (EUT C, C/2026/1706, 24.4.2026, ELI: http://data.europa.eu/eli/C/2026/1706/oj)
–	Europa-Parlamentets beslutning af 25. november 2025 om udkast til Kommissionens gennemførelsesafgørelse om forlængelse af tilladelsen til markedsføring af produkter, der indeholder, består af eller er fremstillet af genetisk modificeret MON 87427-majs, i henhold til Europa-Parlamentets og Rådets forordning (EF) nr. 1829/2003 (EUT C, C/2026/1707, 24.4.2026, ELI: http://data.europa.eu/eli/C/2026/1707/oj)
–	Europa-Parlamentets beslutning af 16. december 2025 om udkast til Kommissionens gennemførelsesafgørelse om forlængelse af tilladelsen til markedsføring af produkter, der indeholder, består af eller er fremstillet af genetisk modificeret NK603-majs, i henhold til Europa-Parlamentets og Rådets forordning (EF) nr. 1829/2003 (EUT C, C/2026/2150, 6.5.2026, ELI: http://data.europa.eu/eli/C/2026/2150/oj)
–	Europa-Parlamentets beslutning af 16. december 2025 om udkast til Kommissionens gennemførelsesafgørelse om tilladelse til markedsføring af produkter, der indeholder, består af eller er fremstillet af genetisk modificeret KWS20-1-sukkerroe, i henhold til Europa-Parlamentets og Rådets forordning (EF) nr. 1829/2003 (EUT C, C/2026/2151, 6.5.2026, ELI: http://data.europa.eu/eli/C/2026/2151/oj)
–	Europa-Parlamentets beslutning af 11. februar 2026 om udkast til Kommissionens gennemførelsesafgørelse om tilladelse til markedsføring af produkter, der indeholder, består af eller er fremstillet af genetisk modificeret DBN-09004-6-sojabønne, i henhold til Europa-Parlamentets og Rådets forordning (EF) nr. 1829/2003 (Vedtagne tekster, P10_TA(2026)0041)
–	Europa-Parlamentets beslutning af 11. februar 2026 om udkast til Kommissionens gennemførelsesafgørelse om forlængelse af tilladelsen til markedsføring af produkter, der indeholder, består af eller er fremstillet af genetisk modificeret T25-majs (ACS-ZMØØ3-2), i henhold til Europa-Parlamentets og Rådets forordning (EF) nr. 1829/2003 (Vedtagne tekster, P10_TA(2026)0042)
–	Europa-Parlamentets beslutning af 11. februar 2026 om udkast til Kommissionens gennemførelsesafgørelse om forlængelse af tilladelsen til markedsføring af produkter, der indeholder, består af eller er fremstillet af genetisk modificeret GHB614 × LLCotton25-bomuld, i henhold til Europa-Parlamentets og Rådets forordning (EF) nr. 1829/2003 (Vedtagne tekster, P10_TA(2026)0043)
–	Europa-Parlamentets beslutning af 11. februar 2026 om udkast til Kommissionens gennemførelsesafgørelse om forlængelse af tilladelsen til markedsføring af produkter, der indeholder, består af eller er fremstillet af genetisk modificeret T304-40-bomuld, i henhold til Europa-Parlamentets og Rådets forordning (EF) nr. 1829/2003 (Vedtagne tekster, P10_TA(2026)0044)
–	Europa-Parlamentets beslutning af 29. april 2026 om udkast til Kommissionens gennemførelsesafgørelse om tilladelse til markedsføring af produkter, der indeholder, består af eller er fremstillet af genetisk modificeret sojabønne MON 94637, i henhold til Europa-Parlamentets og Rådets forordning (EF) nr. 1829/2003 (Vedtagne tekster, P10_TA(2026)0150).] 

–	der henviser til forretningsordenens artikel 115, stk. 2 og 3,
–	der henviser til forslag til beslutning fra Udvalget om Miljø, Klima og Fødevaresikkerhed,
A.	der henviser til, at det ved Kommissionens gennemførelsesafgørelse (EU) 2015/2279[footnoteRef:7] blev tilladt at markedsføre fødevarer og foderstoffer, der indeholder, består af eller er fremstillet af genetisk modificeret NK603 × T25-majs ("GM-majsen"); der henviser til, at anvendelsesområdet for denne tilladelse også omfattede markedsføring af andre produkter end fødevarer og foderstoffer, der indeholder eller består af GM-majs, til samme anvendelsesformål som al anden majs med undtagelse af dyrkning;  [7:  	Kommissionens gennemførelsesafgørelse (EU) 2015/2279 af 4. december 2015 om tilladelse til markedsføring af produkter, der indeholder, består af eller er fremstillet af genetisk modificeret NK603 × T25 (MON-ØØ6Ø3-6 × ACS-ZMØØ3-2)-majs, i henhold til Europa-Parlamentets og Rådets forordning (EF) nr. 1829/2003 (EUT L 322 af 8.12.2015, s. 58, ELI: http://data.europa.eu/eli/dec_impl/2015/2279/oj).] 

B.	der henviser til, at Bayer Agriculture BV, med hjemsted i Belgien, den 19. april 2024 – for Bayer CropScience LP med hjemsted i USA – indgav en ansøgning til Kommissionen om forlængelse af ovennævnte tilladelse;
C.	der henviser til, at EFSA den 27. november 2025 afgav en positiv videnskabelig udtalelse om GM-majsen i overensstemmelse med artikel 6 og 18 i forordning (EF) nr. 1829/2003; der henviser til, at EFSA konkluderede, at ansøgningen om forlængelse ikke indeholdt dokumentation for nye farer, ændret eksponering eller videnskabelige usikkerheder, der ville kunne ændre konklusionerne i den oprindelige risikovurdering af GM-majsen, som EFSA vedtog i 2015[footnoteRef:8]. der henviser til, at disse udtalelser ikke behandlede en række bredere miljømæssige, socioøkonomiske og kumulative virkninger, som EFSA anser for ikke at henhøre under dens ressort;  [8:  	Videnskabelig udtalelse fra EFSA's Ekspertpanelet for Genetisk Modificerede Organismer om ansøgning (EFSA-GMO-NL-2010-80) om markedsføring af herbicidtolerant genetisk modificeret NK603×T25-majs til anvendelse i fødevarer og foderstoffer samt import og forarbejdning i henhold til forordning (EF) nr. 1829/2003 fra Monsanto, EFSA Journal 2015;13(7):4165, https://doi.org/10.2903/j.efsa.2015.4165.] 

D.	der henviser til, at GM-majsen er en stablet genetisk modificeret majs med kombineret plantegifttolerance, der er udviklet ved at kombinere NK603-begivenheden (glyphosattolerance) og T25-begivenheden (glufosinatammoniumtolerance); 
E.	der henviser til, at EFSA's risikovurdering ikke omfattede langsigtede toksikologiske undersøgelser eller detaljerede analyser af kumulative og kombinatoriske virkninger, herunder potentielle interaktioner med restkoncentrationer af pesticider, der almindeligvis anvendes til majsdyrkning;
F.	der henviser til, at langt de fleste GMO-afgrøder, herunder GM-majsen, er blevet genetisk modificeret, således at de er tolerante over for en eller flere "supplerende" plantegifte, der kan anvendes under hele dyrkningsforløbet for GM-afgrøden, uden at afgrøden dør, sådan som det ville være tilfældet med en ikkeplantegifttolerant afgrøde; der henviser til, at en række undersøgelser viser, at plantegiftstolerante GM-afgrøder fører til en øget anvendelse af supplerende plantegifte, hvilket i stort omfang skyldes fremkomsten af plantegiftstolerant ukrudt[footnoteRef:9]; [9:  	Se f.eks. Bonny, S., "Genetically Modified Herbicide-Tolerant Crops, Weeds, and Herbicides: Overview and Impact", Environmental Management, januar 2016, 57(1), pp. 31-48, https://doi.org/10.1007/s00267-015-0589-7 og Benbrook, C.M., "Impacts of genetically engineered crops on pesticide use in the U.S. - the first sixteen years", Environmental Sciences Europe, 28. september 2012, Vol. 24(1), https://doi.org/10.1186/2190-4715-24-24. ] 

G.	der henviser til, at plantegiftstolerante GM-afgrøder fastlåser landbrugerne i et ukrudtsbekæmpelsessystem, der i overvejende grad eller helt er afhængigt af plantegifte, og gør det ved at opkræve et pristillæg for GM-frø, samtidig med at der skabes en afhængighed af brugen af supplerende plantegifte som en integreret del af produktionssystemet; der henviser til, at øget afhængighed af supplerende plantegifte på bedrifter, der dyrker GM-majsen, vil fremskynde fremkomsten og spredningen af ukrudt, der er resistent mod disse plantegifte, og dermed skabe behov for at tage endnu flere herbicider i brug, hvilket skaber en ond cirkel, der er kendt som "plantegiftstrædemøllen"; der henviser til, at de negative virkninger af overdreven afhængighed af plantegifte derfor vil forværre jordbundens sundhed, vandkvaliteten og biodiversiteten over og under jorden og føre til øget eksponering af mennesker og dyr, potentielt også via flere plantegiftrester i fødevarer og foder[footnoteRef:10]; [10:  	Se f.eks.: https://doi.org/10.1002/ps.8105 og https://doi.org/10.1016/j.geoforum.2009.03.009.] 

H.	der henviser til, at glufosinat er klassificeret som reproduktionstoksisk i kategori 1B og dermed opfylder tærskelkriterierne i Europa-Parlamentets og Rådets forordning (EF) nr. 1107/2009[footnoteRef:11]; der henviser til, at godkendelsen af glufosinat til anvendelse i Unionen udløb den 31. juli 2018; [11:  	Europa-Parlamentets og Rådets forordning (EF) nr. 1107/2009 af 21. oktober 2009 om markedsføring af plantebeskyttelsesmidler og om ophævelse af Rådets direktiv 79/117/EØF og 91/414/EØF (EUT L 309 af 24.11.2009, s. 1, ELI: http://data.europa.eu/eli/reg/2009/1107/oj).] 

[bookmark: _Hlk218688545]I.	der henviser til, at der fortsat hersker betydelig videnskabelig usikkerhed om glyphosats sikkerhed for menneskers sundhed og miljøet; der henviser til, at EFSA i november 2015 konkluderede, at glyphosat sandsynligvis ikke var kræftfremkaldende, og at Det Europæiske Kemikalieagentur i marts 2017 konkluderede, at der ikke var behov for en klassificering; der henviser til, at Det Internationale Kræftforskningscenter, som er Verdenssundhedsorganisationens specialiserede kræftagentur, i modsætning hertil i 2015 klassificerede glyphosat som sandsynligvis kræftfremkaldende hos mennesker; der henviser til, at en række nyere fagfællebedømte videnskabelige undersøgelser bekræfter glyphosats kræftfremkaldende potentiale[footnoteRef:12]; der henviser til, at tidsskriftet Regulatory Toxicology and Pharmacology formelt har trukket det videnskabelige dokument "Safety Evaluation and Risk Assessment of the Herbicide Roundup and Its Active Ingredient, Glyphosate, for Humans", der blev offentliggjort i 2000, tilbage, hvilket er blevet anvendt til at forsvare sikkerheden ved glyphosat i mange risikovurderinger, da der blev givet udtryk for bekymring over dets ophavsmand, gyldigheden af forskningsresultaterne i forbindelse med forfatternes og undersøgelsessponsorens misvisende fremstilling af bidragene og potentielle interessekonflikter hos forfatterne[footnoteRef:13]; [12:  	Se f.eks. https://doi.org/10.1016/j.mrrev.2019.02.001, https://doi.org/10.1093/ije/dyz017, https://doi.org/10.1371/journal.pone.0219610 og https://doi.org/10.1186/s13045-019-0767-9. ]  [13:  	https://doi.org/10.1006/rtph.1999.1371.] 

J.	der henviser til, at vurdering af plantegiftrester og metabolitter i GM-planter anses for at ligge uden for ansvarsområdet for EFSA's Ekspertpanel for Genetisk Modificerede Organismer og derfor ikke foretages som led i godkendelsesprocessen for GMO'er; der henviser til, at dette er problematisk, eftersom måden, hvorpå genetisk modificerede planter nedbryder supplerende plantegifte, såvel som sammensætningen og dermed toksiciteten af metabolitterne kan påvirkes af selve den genetiske modifikation[footnoteRef:14]; [14:  	Dette er netop tilfældet for glyphosat, som anført i EFSA's gennemgang af de eksisterende maksimalgrænseværdier for restkoncentrationer af glyphosat i henhold til artikel 12 i forordning (EF) nr. 396/2005, EFSA Journal 2018;16(5):e5263, s. 12,https://doi.org/10.2903/j.efsa.2018.5263.] 

K.	der henviser til, at uafhængig overvågning og kontrol af potentielle negative virkninger på biodiversiteten, jordbundens sundhed, bestøvere og organismer uden for målgruppen fortsat ikke er tilstrækkeligt garanteret;
L.	der henviser til, at forsigtighedsprincippet i artikel 191 i traktaten om Den Europæiske Unions funktionsmåde bør finde anvendelse i tilfælde, hvor der hersker videnskabelig usikkerhed;
M.	der henviser til, at det i forordning (EF) nr. 1829/2003 fastslås, at genetisk modificerede fødevarer og foderstoffer ikke må have negative virkninger for menneskers eller dyrs sundhed eller for miljøet;
N.	der henviser til, at Unionens forlængelse af GM-majsens tilladelse ville være i uoverensstemmelse med de internationale forpligtelser vedrørende reduktion af pesticider[footnoteRef:15], i betragtning af menneskers, dyrs og miljøets øgede eksponering for glyphosat og glufosinat i lande, der dyrker plantegifttolerante GM-afgrøder, samt de potentielt alvorlige følger for sundheden, der er forbundet hermed; [15:  	I december 2022 blev der på COP15 under FN's biodiversitetskonvention (CBD) vedtaget en global ramme for biodiversitet, som indeholder et globalt mål om at reducere risikoen ved plantegifte med mindst 50 % senest i 2030 (se: https://ec.europa.eu/commission/presscorner/detail/en/ip_22_7834). ] 

O.	der henviser til, at dyrkning af GM-majsen ikke er tilladt i Unionen;
P.	der henviser til, at Kommissionens gennemførelsesafgørelse (EU) 2026/1417 fortsat ville muliggøre import til Unionen af produkter, der ikke lever op til de standarder, som Unionens landbrugere skal overholde, hvilket vil give dem en konkurrencemæssig ulempe;
Q.	der henviser til, at konklusionerne fra den strategiske dialog om fremtiden for EU's landbrug[footnoteRef:16] opfordrer Kommissionen til at revurdere sin tilgang til markedsadgang for landbrugsfødevarer, der importeres og eksporteres, i betragtning af udfordringen med forskellige standarder i Unionen og hos dens handelspartnere; der henviser til, at mere retfærdige handelsforbindelser på globalt plan, som er i overensstemmelse med målene for et sundt miljø, var et af landbrugernes vigtigste krav under demonstrationerne i 2023, 2024 og 2025; [16:  	https://commission.europa.eu/strategy-and-policy/priorities-2019-2024/european-green-deal/agriculture-and-green-deal/strategic-dialogue-future-eu-agriculture_da. ] 

R.	der henviser til, at Parlamentet gentagne gange har understreget, at Kommissionen ikke bør godkende GMO'er i de tilfælde, hvor der ikke er opnået kvalificeret flertal blandt medlemsstaterne i Den Stående Komité for Planter, Dyr, Fødevarer og Foder eller i appeludvalget, med henblik på at afhjælpe det vedvarende demokratiske underskud;
S.	der henviser til, at Kommissionen – trods sin egen erkendelse af de demokratiske mangler, medlemsstaternes manglende støtte og Parlamentets indsigelser – fortsat giver tilladelse til GMO'er;
T.	der henviser til, at One Health-modellen indebærer, at der tages hensyn til den indbyrdes afhængighed mellem menneskers, dyrs, planters og miljøets sundhed ved vurderingen af GMO'ers bæredygtighed og sikkerhed på lang sigt;
1.	er af den opfattelse, at Kommissionens gennemførelsesafgørelse (EU) 2026/1417 overskrider de gennemførelsesbeføjelser, der er fastsat i forordning (EF) nr. 1829/2003;
2.	mener, at Kommissionens gennemførelsesafgørelse (EU) 2026/1417 ikke er i overensstemmelse med EU-retten, fordi det er uforeneligt med målet for forordning (EF) nr. 1829/2003, som i overensstemmelse med de generelle principper, der er fastlagt i Europa-Parlamentets og Rådets forordning (EF) nr. 178/2002[footnoteRef:17], er at skabe grundlag for at sikre et højt niveau for beskyttelse af menneskers liv og sundhed, af dyrs sundhed og velfærd, af miljøet og af forbrugernes interesser i relation til GM-fødevarer og -foderstoffer, samtidig med at det sikres, at det indre marked fungerer tilfredsstillende;  [17:  	Europa-Parlamentets og Rådets forordning (EF) nr. 178/2002 af 28. januar 2002 om generelle principper og krav i fødevarelovgivningen, om oprettelse af Den Europæiske Fødevaresikkerhedsautoritet og om procedurer vedrørende fødevaresikkerhed (EFT L 31 af 1.2.2002, s. 1, ELI: http://data.europa.eu/eli/reg/2002/178/oj).] 

3.	anmoder Kommissionen om at ophæve Kommissionens gennemførelsesafgørelse (EU) 2026/1417;
[bookmark: _Hlk218675841]4.	opfordrer Kommissionen til ikke at forlænge GM-majsens tilladelse, eftersom der ikke foreligger tilstrækkelig dokumentation for de langsigtede virkninger på biodiversiteten, fødevaresikkerheden og landbrugernes eksistensgrundlag og dyresundheden, i overensstemmelse med One Health-modellen;
[bookmark: _Hlk210900300]5.	opfordrer Kommissionen til snarest muligt at fremsætte et lovforslag om reform af beslutningsproceduren for GMO'er med henblik på at reagere på Parlamentets konsekvente indsigelser og den manglende støtte fra et kvalificeret flertal blandt medlemsstaterne;
[bookmark: _Hlk210900241]6.	fremhæver i den forbindelse, at tilladelse til import til fødevare- eller foderbrug af produkter fra enhver GM-plante, der er gjort tolerant over for plantegifte, der er forbudt i Unionen, såsom glufosinat, er i strid med Unionens internationale forpligtelser i henhold til bl.a. FN's konvention om den biologiske mangfoldighed og FN's verdensmål for bæredygtig udvikling, herunder Kunming-Montreal-rammen, og skaber ulige vilkår for Unionens landbrugere;
7.	pålægger sin formand at sende denne beslutning til Rådet og Kommissionen samt til medlemsstaternes regeringer og parlamenter.

